b'\n_START_ARTICLE_\nHietama\n_START_PARAGRAPH_\nHietama on noin 500 asukkaan kyl\xc3\xa4 \xc3\x84\xc3\xa4nekoskella. Kyl\xc3\xa4ss\xc3\xa4 on yksi \xc3\x84\xc3\xa4nekosken kirkoista, Hietaman kirkko._NEWLINE_Kyl\xc3\xa4n l\xc3\xa4pi virtaavan, Kiimasj\xc3\xa4rven ja Naaraj\xc3\xa4rven v\xc3\xa4lisen Suojoen Hietamankoskessa on vesivoimalaitos, jonka rakennutti G. A. Serlachius Oy vuonna 1965. Voimala on otettu k\xc3\xa4ytt\xc3\xb6\xc3\xb6n elokuussa 1966. Teholtaan laitos on 7\xc2\xa0MW. Putous on 13,5\xc2\xa0metri\xc3\xa4, vesist\xc3\xb6n keskivirtaama 64\xc2\xa0m\xc2\xb3/s. Turbiinina on rakentamisaikansa tavallisin tyyppi eli pystysuuntainen Kaplan-turbiini._NEWLINE_Hietamalla sijaitsee my\xc3\xb6s Kartanon Kievari, joka on paikallinen tanssipaikka. Kes\xc3\xa4ll\xc3\xa4 Teatteri Eurooppa Nelj\xc3\xa4 esitt\xc3\xa4\xc3\xa4 siell\xc3\xa4 n\xc3\xa4ytelmi\xc3\xa4._NEWLINE_Hietamalla olevalla Suojoen sillalla tapahtui vuonna 1973 laulaja Sammy Babitzinin kuolemaan johtanut auto-onnettomuus.'